Diari Oficial de la Generalitat Valenciana


Sumari del DOGV 8341, del 18-07-2018 (2018/6637)

RESOLUCIÓ de 26 de juny de 2018, de la Conselleria d'Hisenda i Model Econòmic, per la qual s'accepta la cessió gratuïta, per mitjà de mutació demanial, de la propietat de l'immoble siti al carrer Sant Gaietà, 39, de Torrent, realitzada per l'Ajuntament del dit municipi per a destinar-lo a escola oficial d'idiomes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8341

Data del DOGV
:   18-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6637


Data del document
:   26-06-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de juny de 2018, de la Conselleria d'Hisenda i Model Econòmic, per la qual s'accepta la cessió gratuïta, per mitjà de mutació demanial, de la propietat de l'immoble siti al carrer Sant Gaietà, 39, de Torrent, realitzada per l'Ajuntament del dit municipi per a destinar-lo a escola oficial d'idiomes. [2018/6637]  
L'Ajuntament de Torrent en acord de la Junta de Govern Local de 14 de maig de 2018 va aprovar la cessió a favor de la Generalitat de l'immoble siti al carrer Sant Gaietà 39 de Torrent per a destinar-lo a escola oficial d'idiomes. Segons consta en l'acord esmentat l'immoble està qualificat jurídicament com bé de domini públic.  
Per mitjà d'un escrit de 28 de maig de 2018 la Sotssecretaria de la Conselleria d'Educació, Investigació, Cultura i Esport ha proposat l'acceptació de la cessió de la propietat de l'immoble per mitjà de mutació demanial externa.  
La cessió s'efectua segons el que disposa l'article 37 de la Llei 14/2003, de patrimoni de la Generalitat i la disposició addicional onze de la llei esmentada que regula la mutació demanial.  
Segons el dit article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan resulten necessàries per al compliment dels seus fins. L'Administració adquirent mantindrà la titularitat del bé mentre continue afectat l'ús o servei públic que motiva la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmitent, i s'integrarà en un patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat estableix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic educatiu i adscrit a la Conselleria d'Educació, Investigació, Cultura i Esport, a la qual correspon la seua administració, defensa i conservació.  
  
En conseqüència, d'acord amb els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, per mitjà de mutació demanial, realitzada per l'Ajuntament de Torrent de l'immoble siti al carrer Sant Gaietà 39 de Torrent que respon a la descripció següent:  
  
«Urbana. Edifici de dues plantes més àtic, amb dues façanes oposades i dues mitgeres amb edificacions contigües, situat a Torrent, carrer Sant Gaietà 39. En la planta baixa es disposen els accessos, recepció, administració, biblioteca i sales de treball i tallers. En la planta primera sales de treball i tallers. En l'àtic, se situen tallers i sala de reunions. La coberta de l'edifici és plana, transitable. Així mateix també es desenvolupa una escala com a part de la servitud de pas que posseeix l'habitatge contigu del carrer Sant Gaietà. El solar sobre el qual s'ubica l'edifici té una superfície de 307,85 m² i confronta: dreta eixint amb planta baixa dels germans Beguer Cháfer, Beguer Martínez; esquerra Joaquín Andreu i fons carrer Sant Blai.»  
Consta inscrita en el Registre de la Propietat de Torrent 1 al tom 2186, llibre 551, foli 45, finca 2059, inscripció 17a.  
Referència cadastral: 7026230DX2895Z0265ID.  
Sobre l'immoble hi ha una servitud de pas per a persones sobre el pati portal i escala existent, no hi ha inconvenient tècnic en la utilització de l'edifici com a escola oficial d'idiomes segons informe de la Unitat Tècnica de Construccions de la Direcció Territorial d'Educació, Investigació, Cultura i Esport de València de 20 d'abril de 2018.  
  
  
Segon  
La cessió gratuïta realitzada per l'Ajuntament s'efectua amb la condició de destinar l'immoble a escola oficial d'idiomes.  
En cas d'incompliment dels fins per als quals se cedeix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a sol·licitud de reversió a la conselleria competent en matèria de patrimoni, es tramitarà per aquesta l'expedient corresponent d'acord amb el que disposa el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
Tercer  
L'Ajuntament es compromet a eliminar, a costa seua, qualsevol obstacle que puga impedir o dificultar la implantació efectiva de l'Escola Oficial d'Idiomes.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic educatiu i adscrit a la Conselleria d'Educació, Investigació, Cultura i Esport a la qual correspondran les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
Notificar la present resolució a l'Ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del jutjat contenciós administratiu, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercitar qualsevol altre que s'estime procedent.  
  
València, 26 de juny de 2018.- El conseller d'Hisenda i Model Econòmic: Vicent Soler i Marco.